PRITARTA

Vilniaus darželio- mokyklos

„Vaivorykštė“ 2021 m. d.

Protokolo Nr.

|  |  |
| --- | --- |
|  | PATVIRTINTA  Vilniaus darželio- mokyklos  „Vaivorykštė“ direktoriaus  2021 m. rugpjūčio d.  įsakymu Nr. V- |

SUDERINTA

Vilniaus miesto savivaldybės administracijos

Bendrojo ugdymo skyriaus vedėjo

2021 m. d. įsakymu Nr.

**VILNIAUS DARŽELIO-MOKYKLOS „VAIVORYKŠTĖ“**

**2021–2022 IR 2022–2023 MOKSLO METŲ**

**PRADINIO UGDYMO PROGRAMOS**

**UGDYMO PLANAS**

Vilnius

2021 m

UGDYMO PLANO TURINYS

**I SKYRIUS**

Bendrosios nuostatos.....................................................................................................................2 psl. **II SKYRIUS**

Ugdymo organizavimas.................................................................................................................2 psl.

*PIRMASIS SKIRSNIS*

Mokslo metų trukmė......................................................................................................................3 psl.

*ANTRASIS SKIRSNIS*

Mokyklos ugdymo plano rengimas................................................................................................4 psl.

*TREČIASIS SKIRSNIS*

Ugdymo veiklų įgyvendinimas......................................................................................................4 psl.

*KETVIRTASIS SKIRSNIS*

Individualaus ugdymo plano sudarymas. Mokinio pažangos ir pasiekimų vertinimas.......................................................................................................................................4 psl.

*PENKTASIS SKIRSNIS*

Mokymosi krūvio reguliavimas.....................................................................................................5 psl.

*ŠEŠTASIS SKIRSNIS*

Mokymosi pagalbos teikimas mokiniui, besimokančiam pagal pradinio ugdymo programą.......5 psl.

**III SKYRIUS**

Pradinio ugdymo programos įgyvendinimas.................................................................................6 psl.

*PIRMASIS SKIRSNIS*

Pradinio ugdymo programos įgyvendinimo ypatumai..................................................................6 psl.

*ANTRASIS SKIRSNIS*

Dalykų sričių ugdymo turinio įgyvendinimo ypatumai................................................................8 psl.

**VI SKYRIUS**

Mokinių, turinčių specialiųjų ugdymosi poreikių (išskyrus atsirandančius dėl išskirtinių gabumų), ugdymo organizavimas..................................................................................................................9 psl.

*PIRMASIS SKIRSNIS*

Bendrosios nuostatos.....................................................................................................................9 psl.

*ANTRASIS SKIRSNIS*

Individualaus ugdymo plano rengimas........................................................................................ 9 psl.

*TREČIASIS SKIRSNIS*

Mokinių, turinčių specialiųjų ugdymosi poreikių, mokymosi pasiekimų ir pažangos vertinimas.....................................................................................................................................10 psl.

*KETVIRTASIS SKIRSNIS*

Švietimo pagalbos mokiniui, turinčiam specialiųjų ugdymosi poreikių, teikimas......................11 psl.

*PENKTASIS SKIRSNIS*

Mokinių, turinčių specialiųjų ugdymosi poreikių, mokymas namie...........................................11 psl.

*ŠEŠTASIS SKIRSNIS*

Mokinių mokymo namie ir ugdymosi šeimoje organizavimas....................................................12 psl.

**PRIEDAI**.....................................................................................................................................13 psl.

**I SKYRIUS**

**BENDROSIOS NUOSTATOS**

1. Vilniaus darželio-mokyklos „Vaivorykštė“ (toliau – mokykla) 2021–2022 ir 2022–2023 mokslo metų pradinio ugdymo programos ugdymo planas (toliau – ugdymo planas) reglamentuoja pradinio ugdymo programos įgyvendinimą.

2. Ugdymo plano tikslas – apibrėžti ugdymo programos įgyvendinimo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. pateikti ugdymo organizavimo gaires ugdymo procesui mokykloje organizuoti;

3.2. nurodyti minimalų privalomą pamokų skaičių, skirtą ugdymo programoms įgyvendinti.

4. Ugdymo plane vartojamos sąvokos:

4.1. **Ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

4.2. **Pamoka** – pagrindinė nustatytos trukmės nepertraukiamo mokymosi organizavimo forma.

4.3. Kitos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

5. Mokyklos ugdymo planas rengiamas ir įgyvendinamas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas).

6. Mokykloje įgyvendinamoms ugdymo programoms vykdyti rengiamas Mokyklos ugdymo planas dvejiems mokslo metams.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

8. Ugdymo organizavimas 2021–2022 mokslo metais:

8.1. mokslo metų ir ugdymo proceso pradžia – 2021 m. rugsėjo 1 d.;

8.2. ugdymo proceso trukmė 1–4 klasių mokiniams – 175;

8.3. skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |

9. Ugdymo organizavimas 2022–2023 mokslo metais:

9.1. mokslo metų ir ugdymo proceso pradžia *–* 2022 m. rugsėjo 1 d.;

9.2. ugdymo proceso trukmė 1–4 klasių mokiniams – 175;

9.3. skiriamos atostogos:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |

10. Mokslo metų ugdymo procesas skirstomas į pusmečius:

10.1. 2021-2022 m. m. I pusmetis – 2021.09.01 – 2022-01-14, II pusmetis – 2022-01-17 – 2022-06-08;

10.2. 2022-2023 m. m. I pusmetis – 2022-09-01 – 2023-01-13, II pusmetis 2023-01-16 – 2023-06-08;

11. Vasaros atostogos skiriamos pasibaigus ugdymo procesui. 2021-2022 m. m. vasaros

atostogų pradžia 2022 m. birželio 9 d.; 2022-2023 m. m. vasaros atostogų pradžia 2023 m. birželio 9 d. Vasaros atostogos trunka iki einamųjų mokslo metų rugpjūčio 31 d.

12. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.) (7 priedas).

**ANTRASIS SKIRSNIS**

**MOKYKLOS UGDYMO PLANO RENGIMAS**

13. Darželio-mokyklos direktoriaus 2021-06-01 įsakymu Nr.V-13 sudaryta darbo grupė ugdymo plano projektui parengti.

14. Mokyklos ugdymo plane, atsižvelgiant į mokyklos kontekstą, numatoma:

14.1. konkrečios klasės mokomieji dalykai ir jiems skiriamas pamokų skaičiusi

14.2. ugdymo proceso organizavimo forma (-os);

14.3. švietimo pagalbos teikimas;

14.4. informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse;

14.5. darželis-mokykla siūlo šias neformaliojo ugdymo švietimo programas: drama anglų kalba, informacinių technologijų pagrindai. Užsiėmimai vyksta pagal neformaliojo ugdymo sudarytą tvarkaraštį;

14.6. pamokų, skirtų mokinio ugdymo poreikiams ir mokymosi pagalbai teikti, panaudojimas;

14.7. teikti trumpalaikes individualias ir grupines konsultacijas mokiniams, patiriantiems mokymosi sunkumų dėl nuotolinio mokymo (-si) būdo COVID-19 pandemijos metu.

14.8. kaip konkrečiose klasėse bus įgyvendinama:

14.8.1. Žmogaus saugos programa (Vilniaus darželio-mokyklos „Vaivorykštė“ Žmogaus saugos programa, patvirtinta Vilniaus darželio-mokyklos „Vaivorykštė“ direktoriaus 2012 m. rugpjūčio 18 d. įsakymu Nr. V- 52, 1 priedas).

14.8.2. Sveikatos ir lytiškumo ugdymo bei rengimo šeimai programa (Vilniaus darželio-mokyklos „Vaivorykštė“ sveikatos ir lytiškumo ugdymo bei rengimo šeimai programa, patvirtinta Vilniaus darželio-mokyklos „Vaivorykštė“ direktoriaus 2017 m. sausio 12 d. įsakymu Nr. V- 5, 2 priedas).

14.8.3. prevencinė programa, ugdanti mokinių socialines ir emocines kompetencijas, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. (Vilniaus darželio-mokyklos „Vaivorykštė“ alkoholio, tabako ir kitų psichiką veikiančių medžiagų vartojimo prevencijos programa, patvirtinta Vilniaus darželio-mokyklos „Vaivorykštė“ direktoriaus 2012 m. rugsėjo 10 d. įsakymu Nr. V- 68, 4 priedas), Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. (Vilniaus darželio-mokyklos „Vaivorykštė“ patyčių prevencijos vykdymo tvarkos aprašas, patvirtintas Vilniaus darželio-mokyklos „Vaivorykštė“ direktoriaus 2017 m. rugpjūčio 23 d. įsakymu Nr. V-29, 3 priedas).

15. Darbo grupė parengia mokyklos ugdymo plano projektą, kuris suderinamas su mokyklos taryba, taip pat su savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu asmeniu (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos). Mokyklos ugdymo planą mokyklos vadovas tvirtina iki mokslo metų pradžios.

16. Pamokų skaičius dalykams (ugdymo programoms įgyvendinti) ugdymo plane numatytas dvejiems metams: pradinio ugdymo programai įgyvendinti – 36 punkte. Mokykla, įgyvendindama ugdymo programą, gali nuspręsti pamokas per mokslo metus skirstyti kitaip.

17. Mokinys, kuris mokosi pagal pradinio ugdymo programą, privalo mokytis Ugdymo programų apraše nustatytų dalykų. Minimalus pamokų skaičius joms įgyvendinti numatytas ugdymo plano 36 punkte. Mokykla gali skirti ir didesnį už minimalų pamokų skaičių privalomiems dalykams mokytis – tam gali būti panaudojamos pamokos, skirtos mokinio mokymosi poreikiams tenkinti ir mokymosi pagalbai teikti.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

18. Prevencinių programų turinys integruojamas į konkrečios klasės dalykų turinį, įgyvendinamas per neformaliojo vaikų švietimo veiklas bei projektinę veiklą.

19. Etninės kultūros ugdymas pradinio ugdymo programoje etninės kultūros ugdymas integruojamas į dalykų programas;

20. Ugdymo veiklos, atsižvelgiant į Pradinio ugdymo bendrosiose programose gali būti organizuotos už mokyklos ribų, pavyzdžiui, muziejuose, atviros prieigos centruose ir kt. Mokykla per mokslo metus skiria įgyvendinti veiklą pusmečio pabaigoje.

21. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę.

22. Mokykloje mokiniai kiekvieną dieną prieš pamokas 20 min. užsiima aktyvią veiklą (ritmika).

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

23. Mokykla priima sprendimą dėl mokinio individualaus ugdymo plano sudarymo. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualų ugdymo planą:

24.1. privaloma sudaryti mokiniui, kuris:

24.1.1. atvykęs mokytis iš užsienio;

524.1.2. turi specialiųjų ugdymosi poreikių;

25. Mokinio pasiekimai ir pažanga ugdymo procese vertinami vadovaujantis

Vilniaus darželio- mokyklos „VAIVORYKŠTĖ ” mokinių pažangos ir pasiekimų vertinimo tvarkos aprašu (Vilniaus darželio- mokyklos „Vaivorykštė” direktoriaus 2015 m. birželio 10 d. įsakymu Nr. V- 30, 5 priedas).

26. Nacionaliniame mokinių pasiekimų patikrinime mokykla dalyvauja mokyklos savininko teises ir pareigas įgyvendinančios institucijos (valstybinės mokyklos – biudžetinės įstaigos), savivaldybės vykdomosios institucijos (savivaldybės mokyklos – biudžetinės įstaigos), savininko teises ir pareigas įgyvendinančios institucijos (dalyvių susirinkimo) (valstybinės ir savivaldybės mokyklos – viešosios įstaigos), savininko (dalyvių susirinkimo) (kitos mokyklos) arba mokyklos vadovo sprendimu. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio (trimestro, pusmečio) įvertinimą.

**PENKTASIS SKIRSNIS**

**MOKYMOSI KRŪVIO REGULIAVIMAS**

27. Mokiniui mokymosi krūvis per savaitę turi būti paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), mokykloje ugdymo procesui organizuoti sudaromas tvarkaraštis.

28. Mokykla vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, mokykla priima sprendimus dėl mokymosi krūvių sureguliavimo.

29. Pirmosios klasės mokiniams, kurie pradeda mokytis pagal pradinio ugdymo programą skiriamas minimalus privalomų pamokų skaičius per savaitę.

30. Esant poreikiui, mokymosi pagalbai skiriamos trumpalaikės ir / arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

31. Mokiniai, atleisti nuo dailės ir technologijų, muzikos, kūno kultūros pamokų vadovaujasi „Vilniaus darželio-mokyklos mokinių atleidimo nuo dailės ir technologijų, muzikos, kūno kultūros pamokų tvarkos aprašu, patvirtintu Vilniaus darželio-mokyklos “Vaivorykštė” direktoriaus 2020 m. rugpjūčio 24 d. įsakymu Nr. V-34.

31.1 Mokiniams, atleistiems nuo kūno kultūros pamokų dėl sveikatos ir laikinai dėl ligos, mokykla siūlo kitą veiklą (pvz.: buvimą su klase ir pamokos stebėjimą, stalo žaidimus, veiklą bibliotekoje, konsultacijas, socialinę veiklą).

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO UGDYMO PROGRAMĄ**

32. Mokymosi pagalba ugdymo procese turi būti teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

32.1. dėl ligos ar kitų priežasčių praleidusiam dalį pamokų;

32.2. gavusiam nepatenkinamą atsiskaitomųjų ar kitų užduočių įvertinimą;

32.3. gavusiam kelis iš eilės nepatenkinamus kurio nors dalyko įvertinimus;

32.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose, ir mokinys nedaro pažangos;

32.5. jei nacionalinio pasiekimų patikrinimo metu nepasiekiamas patenkinamas lygis;

32.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

32.7. patyrusiam mokymosi sunkumų COVID-19 pandemijos metu;

32.8. kitais mokyklos pastebėtais mokymosi pagalbos poreikio atvejais.

33. Mokykla ugdymo procese privalo laiku užtikrinti sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.). Už mokymosi pagalbos teikimo organizavimą atsakingas mokyklos psichologas.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

34. Pradinio ugdymo bendrųjų programų turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

35. Mokykla, įgyvendindama pradinio ugdymo turinį, susitaria dėl:

35.1. ugdymo proceso formos keitimo ar mokymosi laikotarpio skirstymo kitaip, nei nurodoma ugdymo plano 36 punkte (pvz., ugdymo turinį įgyvendinti projektine veikla, mokyti vieno, dviejų dalykų per dieną ir kitomis formomis, pvz., integralaus turinio ir kt.):

35.2. ugdymo procesą organizuojant pamoka, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

35.3. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Pradinio ugdymo bendrųjų programų dalykų ir neformaliojo vaikų švietimo programų turinį, jis gali būti skirstomas į įvairios nepertraukiamos trukmės ugdymo periodus;

35.4. ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys;

35.5. ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

35.6. mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą pamokų / ugdymo valandų skaičių;

35.7. ugdymo procesui už mokyklos ribų organizuoti per mokslo metus 10-15 dienų, atsižvelgdama į Pradinio ugdymo bendrųjų programų numatytą turinį, mokinių mokymosi poreikius. Veikla organizuojama kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose ir kt.

36. Minimalus pamokų skaičius Pradinio ugdymo bendrajai programai įgyvendinti per dvejus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |
| --- | --- | --- | --- | --- | --- |
| Klasė  Dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas (etika) | 35 (1) | 35 (1) | 35 (1) | 35 (1) | 140 (4) |
| 1–2 klasė | | 3–4 klasė | |
| 70 (1; 1) | | 70 (1 ;1) | |
| 1–2 klasė | | 3–4 klasė | |
| 525 (8; 7) | | 490 (7; 7) | |
| Gimtoji kalba (rusų) | 245 (7) | 245 (7) | 245 (7) | 245 (7) | 980 (28) |
| 1–2 klasė | | 3–4 klasė | |
| 490 (7; 7) | | 490 (7; 7) | |
| Lietuvių kalba (valstybinė) | 175 (5) | 140 (4) | 175 (5) | 175 (5) | 665 (19) |
| 1–2 klasė | | 3–4 klasė | |
| 315 (5; 4) | | 350 (5; 5) | |
| Užsienio kalba (anglų) | 0 | 70 (2) | 70 (2) | 70 (2) | 210 (6) |
| 1–2 klasė | | 3–4 klasė | |
| 70 (2) | | 140 (4) | |
| Matematika | 140 (4) | 175 (5) | 140 (4) | 175 (5) | 630 (18) |
| 1–2 klasė | | 3–4 klasė | |
| 315 (4; 5) | | 315 (4; 5) | |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| 1–2 klasė | | 3–4 klasė | |
| 140 (2; 2) | | 140 (2; 2) | |
| Meninis ugdymas (dailė ir technologijos, muzika, teatras (anglų kalba)) | 175 (5) | 175 (5) | 175 (5) | 140 (4) | 700 (20/19) |
| 1–2 klasė | | 3–4 klasė | |
| 350 (5; 5) | | 350/315 (5; 5/4) | |
| Fizinis ugdymas | 105 (3) | 105 (3) | 105 (3) | 105 (3) | 420 (12) |
| 1–2 klasė | | 3–4 klasė | |
| 210 (3; 3) | | 210 (3; 3) | |
| Iš viso privalomų pamokų skaičius per mokslo metus | 945 (27) | 1015 (29) | 1015 (29) | 1015 (29) | 3990  (114) |
| Iš viso privalomų pamokų skaičius per dvejus mokslo metus | 1 960  (27; 29) | | 2030  (29; 29) | |
| Pamokos, skiriamos mokinių ugdymosi poreikiams tenkinti | 35 (1) | | 70 (2) | | 105 (3) |
| Neformalusis švietimas | 140 (4) | | 140 (4) | | 280 (8) |

37. Pamokų skaičių klasei per metus sudaro: privalomos pamokos visiemsklasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti.

38. Pamokos mokinių ugdymosi poreikiams tenkinti skiriamos, įvertinus mokinių poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Šios pamokos gali būti skiriamos ir mokymosi pagalbai teikti pagal Bendrųjų ugdymo planų 41 punktą.

39. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, mokyklos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams.

40. Mokinių skaičių neformaliojo vaikų švietimo grupėje pagal turimų mokymo lėšų dydį nustato mokyklos vadovas, suderinęs su mokyklos taryba. Neformaliojo vaikų švietimo programose dalyvaujantys mokiniai žymimi Mokinių registre.

41. Neformaliojo vaikų švietimo programos per mokinių atostogas gali būti vykdomos nevalstybinės, savivaldybės ir valstybinės – biudžetinės ir viešosios įstaigos – savininko teises ir pareigas įgyvendinančios institucijos (dalyvių susirinkimo), kitų mokyklų – savininko (dalyvių susirinkimo) ar mokyklos nustatyta tvarka.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

42. Ugdymo sričių / ugdymo dalykų programų įgyvendinimas:

42.1. dorinis ugdymas:

42.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

42.2. kalbinis ugdymas:

42.2.1. lietuvių (valstybinės) kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

42.2.2.1. skiriant ugdymo plano 36 punkte nurodytas pamokas;

42.2.2.3. lietuvių (valstybinės) kalbos taip pat mokoma(si) integruotai:

42.2.2.3.1. į kitus mokomuosius dalykus, integruojami lietuvių kalbos mokymo fragmentai;

42.2.2.3.2. Pradinio ugdymo bendrųjų programų pasaulio pažinimo temos, susijusios su Lietuvos istorija, geografija, kultūra, mokomos lietuvių (valstybinę) kalba;

42.2.2.3.3. tėvų (globėjų) pageidavimu kitų (pasirinktų) Pradinio ugdymo bendrųjų programų dalykų gali būti mokoma(si) lietuvių kalba;

42.2.3. gimtųjų kalbų (rusų) mokymas(is):

42.2.3.1. mokykloje gimtosios kalbos mokoma pagal Lietuvos Respublikos švietimo, mokslo ir sporto ministro patvirtintą gimtosios kalbos programą;

42.2.4. pirmosios užsienio (anglų) kalbos mokymas:

42.2.4.1. pirmosios užsienio (anglų) kalbos mokoma(si) antraisiais–ketvirtaisiais pradinio ugdymo programos metais. Jei mokykla turi lėšų, galima pirmosios užsienio kalbos pradėti mokyti ir pirmoje klasėje;

42.3. socialinis ir gamtamokslinis ugdymas:

42.3.1. socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

42.3.2. socialiniams gebėjimams ugdyti skiriama ne mažiau kaip vieną ketvirtąją pasaulio pažinimo dalyko laiko ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

42.4. fizinis ugdymas:

42.4.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

42.4.1.3. tėvų (globėjų) pageidavimu mokiniai gali lankyti sveikatos grupes ne mokykloje;

42.4.2. siekiant skatinti mokinių fizinį aktyvumą, sveikatinimą, ugdymo proceso metu organizuojamos judriosios pertraukos ir fiziniam aktyvinimui skirtos veiklos;

42.5. meninis ugdymas (dailė ir technologijos, muzika):

42.5.1. mokykla valandas, skiriamas meniniam ugdymui, dviem meninio ugdymo srities dalykams dailei ir technologijoms bei muzikai;

42.5.2. technologiniam ugdymui skiriama viena trečioji dailės ir technologijų dalykui skiriamo laiko;

42.6. informacinės technologijos:

42.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

42.6.2. integruotai ar atskira pamoka (jas skiriant iš pamokų, skirtų mokinių poreikiams tenkinti) ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

43. Mokykla, rengdama ir įgyvendindama mokyklos ugdymo planą, užtikrina visų mokinių įtraukimą į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

44. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

44.1. mokinio mokymosi ir švietimo pagalbos poreikius;

44.2. formaliojo švietimo programą;

44.3. mokymosi formą ir mokymo proceso organizavimo būdą;

44.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

45. Pradinio ugdymo individualizuotos programos ir socialinių įgūdžių ugdymo programos įgyvendinimas reglamentuojamas Bendrųjų ugdymo planų 6 priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

46. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

46.1. mokyklos vaiko gerovės komisijos pirmininkas kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

46.2. įgyvendinimui sudaromi individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrinami, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

46.3. mokykla suplanuoja įgyvendinimo, stebėsenos ir aptarimo formas bei etapus.

47. Mokykla, rengdama individualų ugdymo planą mokiniui vadovaudamasi ugdymo plano 36 punkte nurodytu pradinio ugdymo dalykų programoms įgyvendinti skiriamų pamokų skaičiumi, gali:

47.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

47.2. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

47.3**.** įvairiapusių raidos sutrikimų turinčio mokinio individualus ugdymo planas sudaromas vadovaujantis ugdymo plano 36 punktu:

47.3.1. atsižvelgiant į klasės, kurioje mokosi mokinys, paskirtį: bendroje klasėje, skiriant mokytojo padėjėją;

47.3.2. specialiosios paskirties klasėje besimokančiam mokiniui rekomenduojama įtraukti ir suplanuoti dalykus, kurių mokysis su savo bendraamžiais bendrosios paskirties klasėje;

47.3.3. individualiame ugdymo plane turi būti numatyta elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

47.3.4. rengiant individualų ugdymo planą, mokytojai turėtų bendradarbiauti su švietimo pagalbos specialistais, gauti nuolatinę pagalbą ir paramą taikyti elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

47.3.5. siekiant atsižvelgti į individualius mokinio gebėjimus ir raidos specifiką, numatyti mokymo medžiagos pateikimo būdus (vaizdiniu, garsiniu ir kt.) ir įtraukti mokinį į veiklas būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualiame ugdymo plane numatytą mokymosi pasiekimų vertinimo ir individualios pažangos stebėjimo formą;

47.3.6. sudarant tvarkaraščius individualiam ugdymo planui įgyvendinti, užtikrinamos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);

47.3.7. užtikrinti, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

48. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 28 punkto nuostatomis.

49. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokinio tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

50. Dėl mokinio, kuris mokosi pagal individualizuotą pradinio ugdymo programą, mokymosi pasiekimų vertinimo (būdų, periodiškumo) ir įforminimo susitariama mokykloje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdai: įrašai „padarė pažangą“, „nepadarė pažangos“ ir aprašai.

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

51. Švietimo pagalbą mokiniui užtikrina mokykla.

52. Švietimo pagalba, ją teikiantys specialistai, tikslai ir intensyvumas mokiniui numatyti mokinio pagalbos plane.

53. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

54. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

55. Mokinio, turinčio specialiųjų ugdymosi poreikių, mokymą namie nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

56. Mokiniui, kuris mokosi pagal:

56.1. pritaikytą pradinio ugdymo programą, vadovaujantis Bendrųjų ugdymo planų 57–62 punktais ir ugdymo plano 36 punktu:

56.1.1. galima skirti 70 ir daugiau pamokų per dvejus mokslo metus specialiajai pedagoginei pagalbai teikti;

56.1.2. rekomenduojama 70 ir daugiau pamokų per dvejus mokslo metus skirti lietuvių kalbai mokyti mokyklose, kuriose mokoma tautinės mažumos kalba;

56.1.3. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

56.1.4. mokiniui, turinčiam judesio ir padėties sutrikimų, rekomenduojama 70 ir daugiau pamokų per dvejus mokslo metus skirti gydomajai mankštai;

56.2. pritaikytą pagrindinio ugdymo programą, mokyti namie mokykla skiria pamokų, vadovaudamasi Bendrųjų ugdymo planų 57–62 ir 129 punktais, iš jų iki 74 pamokų gali skirti specialiosioms pamokoms, specialiosioms pratyboms ar konsultacijoms, o mokiniui, kuris mokosi tautinės mažumos kalba, papildomai skirti 37–74 valandas lietuvių kalbai ir literatūrai mokyti.

57. Mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 57–62, 36 ir 109 punktais. Mokyti namie skiriamos ne mažiau kaip 296 valandos per metus:

57.1. iki 74 pamokų per metus galima skirti specialiosioms pamokoms ar specialiosioms pratyboms;

57.2. mokiniui, turinčiam judesio ir padėties sutrikimų, rekomenduojama iki 74 pamokų per metus skirti gydomajai mankštai;

57.3. mokiniui, besimokančiam tautinės mažumos kalba, turinčiam specialiųjų ugdymosi poreikių ar ugdomam namie, lietuvių kalbai ir literatūrai mokyti gali būti papildomai skiriama iki 74 valandų per metus.

**ŠEŠTASIS SKIRSNIS**

**MOKINIŲ MOKYMO NAMIE ORGANIZAVIMAS**

58. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

59. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

60. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

61. Mokiniams, kurie mokosi namie:

61.1. pagal pradinio ugdymo programą nuotoliniu mokymo proceso organizavimo būdu pavienio ar grupinio mokymosi forma:

61.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

61.1.2. 4 klasėje – 385 pamokos per mokslo metus (11 pamokų per savaitę). Mokyklos, kurios nuostatuose (įstatuose) įteisintas mokymas tautinės mažumos kaba, mokiniui kiekvienoje klasėje skiriama 70 papildomų pamokų per mokslo metus (2 pamokos per savaitę) gimtajai (rusų) kalbai mokytis.

2021-2022 m. m. ir 2022-2023 m. m. ugdymo plano

1 priedas

**DARŽELIO-MOKYKLOS “VAIVORYKŠTĖ” ŽMOGAUS SAUGOS**

**PROGRAMA**

1. Mokinių pasiekimai. 1-2 klasės:

|  |  |
| --- | --- |
| 1-2 klasės | 3-4 klasės |
| Suaugusiųjų patariamas vengia rizikingų situacijų ir/ar žmonių elgesio, kuris gali būti jam pavojingas | Vengia rizikingų situacijų ir/ar žmonių elgesio, kuris gali būti jam pavojingas |
| Padedamas suaugusiųjų atpažįsta artimiausioje aplinkoje pavojingas ir grėsmingas saugumui situacijas | Atpažįsta pavojingas ir grėsmingas saugumui situacijas įprastoje aplinkoje ir suaugusiųjų padedamas vertina jų sudėtingumą |
| Padedamas suaugusiųjų tinkamai elgiasi žinomose pavojingose situacijose | Skatinamas suaugusiųjų tinkamai elgiasi žinomose pavojingose situacijose ir iškilus netikėtam pavojui |
| Padedamas suaugusiųjų susipažįsta ir bando laikytis saugos taisyklių ir naudotis būtinomis saugos priemonėmis | Skatinamas suaugusiųjų laikosi saugos taisyklių, naudojasi būtinomis saugos priemonėmis |
| Prireikus moka paprašyti suaugusiųjų, kuriais pasitiki, pagalbos  Žino bendrąjį pagalbos telefoną ir moka kreiptis pagalbos | Prireikus moka paprašyti suaugusiųjų pagalbos; kartais pats bando suteikti pagalbą  Moka kreiptis pagalbos į pagalbos tarnybas |

|  |  |  |
| --- | --- | --- |
| Mokinių pasiekimai | | |
| Nuostatos | Gebėjimai | Žinios ir supratimas |
| 1. Psichologinis pasirengimas grėsmėms ir pavojams | | |
| Rūpintis savo saugumu ir sveikata. | 1.1. Atpažinti pavojingas situacijas, elgtis apdairiai, saugoti save. | 1.1.1. Apibūdinti, kas vaikams yra saugu ir kas - ne. Pateikti pavyzdžių. |
| Būti budriam ir atsargiam su nepažįstamais žmonėmis. | 1.2. Išmanyti, kaip pačiam apsisaugoti nuo užpuolikų, plėšikų, pagrobėjų būnant namuose ar pakeliui į mokyklą. | 1. Paaiškinti, kaip reikia elgtis, kai kalbina, kviečia pasivaikščioti ar pasivažinėti nepažįstamas žmogus. 2. Paaiškinti, kaip reikia elgtis ir kalbėti, kai skambina į duris ar telefonu nepažįstamas žmogus. |
| 2. Saugi elgsena buityje ir gamtoje | | |
| Būti budriam lauke, kieme. | 2.1. Saugiai elgtis žaidžiant kieme, lauke. | 1. Paaiškinti, kokios nelaimės gali nutikti žaidžiant kieme, žaidimų aikštelėse ir kaip j ų išvengti. 2. Apibūdinti saugaus elgesio žaidžiant kieme ypatumus ir pagrindines taisykles. |
| Rūpintis savo saugumu namie. | 2.2. Saugiai elgtis buityje. | 1. Atpažinti virtuvėje, svetainėje, vonioje slypinčius pavojus; paaiškinti, kaip galima jų išvengti. 2. Suformuluoti saugaus elgesio namie pagrindines taisykles. |
| Atsakingai elgtis gamtoje. | 2.3. Saugiai elgtis gamtoje. | 1. Paaiškinti, kaip elgtis, kad nepasiklystum miške. 2. Paaiškinti, ko vengti būnant prie vandens telkinio ir vandenyje. 3. Paaiškinti, kaip elgtis pradėjus žaibuoti esant pievoje, miške, maudantis arba esant valtyje, arba ant kranto. |
| Atsakingai elgtis aplinkoje, kurioje yra gyvūnų. | 2.4. Laikytis pagrindinių higienos ir saugaus elgesio taisyklių aplinkoje, kurioje yra gyvūnų. | 1. Išvardyti pagrindinius saugos ir higienos reikalavimus esant šalia gyvūno. 2. Paaiškinti, kaip derėtų elgtis su gyvūnais ir kaip elgtis pastebėjus netinkamą elgesį su jais. 3. Paaiškinti, kaip derėtų elgtis radus benamį gyvūną ir kai gyvūnas yra nukentėjęs. |
| 3. Saugi elgsena eismo aplinkoje | | |
| Jausti pagarbą kitiems eismo dalyviams. | 3.1. Laikytis kelių eismo taisyklių. | 1. Paaiškinti, kam reikalingos kelių eismo taisyklės. 2. Žinoti dažniausiai pasitaikančias pavojingas situacijas bei pagrindines eismo įvykių priežastis. 3. Apibūdinti, kaip saugiai elgtis eismo aplinkoje. |

Mokinių pasiekimai. 3-4 klasės:

|  |  |  |
| --- | --- | --- |
| Rūpintis savo ir kitų saugumu. | 3.2. Naudotis siūlomais pėsčiųjų ir keleivių saugaus eismo užtikrinimo būdais. | 3.2.1. Paaiškinti, kaip saugaus eismo taisyklių laikymasis ir specialių saugumo priemonių - atšvaitų, saugos diržų, šalmų, kėdučių, liemenių, kitų saugos priemonių naudojimas - didina eismo ir žmonių saugumą. |
|  | 3.3. Iškviesti pagalbą įvykus eismo įvykiui. | 3.3.1. Paaiškinti, kokiais atvejais dera kviesti pagalbą. |
| 4. Saugi elgsena ekstremaliosiose situacijose | | |
| Pasitikėti civilinės saugos ir gelbėjimo sistemos pajėgomis. | 4.1. Iškviesti pagalbą bendruoju pagalbos telefonu 112 (vienas- vienas-du). | 1. Paaiškinti, kokiais atvejais dera ir kuriais nedera skambinti bendruoju pagalbos telefono 112. 2. Nurodyti pavyzdžių, kada pagalba kviečiama bendruoju pagalbos telefono 112. |
|  | 4.2. Tinkamai elgtis namuose dingus elektrai. | 4.2.1. Paaiškinti, ką daryti namie dingus elektrai. Paaiškinti, kodėl svarbu neišeiti iš namų dingus elektrai. |
| Suvokti gaisrą kaip gyvybei pavojingą reiškinį.  Būti budriam ir atsargiam. | 4.3. Tinkamai elgtis kilus gaisrui. | 1. Paaiškinti gaisro keliamus pavojus žmonių gyvybei ir sveikatai. 2. Nurodyti galimas gaisro kilimo priežastis. 3. Nurodyti, kas (dūmai, liepsna ir karštis) gaisro metu kelia pavojų gyvybei ir sveikatai ir kaip nuo to apsisaugoti. |
| Pasitikėti savimi ir saugiai elgtis. | 4.4. Išmanyti, kaip saugiai elgtis perkūnijos, kaitros, speigo, audros, potvynio metu. | 4.4.1. Paaiškinti, kokį pavojų žmonių sveikatai ir gyvybei gali sukelti gamtiniai reiškiniai. |
| 5. Pirmoji pagalba | | |
| Norėti padėti sau ir kitiems. | 5.1. Kreiptis pagalbos ištikus nelaimei. | 1. Nurodyti, į ką reikia kreiptis pagalbos ištikus nelaimei mokykloje ar namuose, kai nėra suaugusiųjų. 2. Pagal situaciją suformuluoti informaciją, kurią būtina pateikti, kviečiant pagalbą telefonu. |
|  | 5.3. Mokėti stabdyti kraujavimą iš nosies. | 5.3.1. Paaiškinti, kaip stabdyti kraujavimą iš nosies. |
|  | 5.4. Mokėti elementariai sutvarkyti įdrėskimą, nubrozdinimą. | 5.4.1. Paaiškinti, kaip nuvalyti žaizdelę įsidrėskus, nusibrozdinus. |

2. Turinio apimtis. 1-2 klasės:

1. Psichologinis pasirengimas grėsmėms ir pavojams. Grėsmę, riziką ar pavojų keliantys atvejai, Kaip dera elgtis su nepažįstamaisiais ir neatsargaus elgesio pasekmės. Kokiose vietose, kokiose situacijose dažniausiai kyla pavojai asmens saugumui ir gyvybei, įvyksta nelaimingi atsitikimai, kyla grėsmė vaikų seksualiniam išnaudojimui ar prievartai.
2. Saugi elgsena buityje ir gamtoje. Neatsargus elgesys ir nelaimingi atsitikimai buityje ir gamtoje: kokios grėsmės, kaip apsisaugoti, kokios taisyklės. Kaip elgtis su gyvūnais: pagarba gyvybei ir meilė; atsargumas ir pagalba.
3. Saugi elgsena eismo aplinkoje. Eismo dalyvių elgesys ir atsakomybė, saugaus eismo taisyklės, kelio ženklai. Eismo įvykis: kaip iškviesti pagalbą telefonu.
4. Saugi elgsena ekstremaliosiose situacijose. Gaisrų priežastys. Kaip apsisaugoti nuo gaisrų. Kaip elgtis užsidegus drabužiams. Kur kreiptis pagalbos kilus gaisrui.
5. Pirmoji pagalba. Į ką reikia kreiptis pagalbos ištikus nelaimei mokykloje, namie, kai nėra suaugusiųjų. Kaip sutvarkyti įdrėskimą, nubrozdinimą, sustabdyti kraujavimą iš nosies.

3. Mokinių pasiekimai. 3-4 klasės:

|  |  |  |
| --- | --- | --- |
| Mokinių pasiekimai | | |
| Nuostatos | Gebėjimai | Žinios ir supratimas |
| 1. Psichologinis pasirengimas grėsmėms ir pavojams | | |
| Susitvardyti, ieškoti saugaus sprendimo. | 1.1. Stengtis kontroliuoti savo elgesį kilus grėsmei ir pavojui. | 1.1.1. Žinoti, kaip elgtis ir į ką kreiptis iškilus grėsmei, pavojui. |
| 1.2. Mokėti pasakyti „ne“ ir atsispirti spaudimui elgtis nesaugiai. | 1. Paaiškinti, kokiais būdais gali būti gundomi vaikai, kuo tai gresia. 2. Paaiškinti, kodėl svarbu mokėti pasakyti „ne“ ir elgtis saugiai. |
| 2. Saugi elgsena buityje ir gamtoje | | |
| Rūpintis savo ir kitų saugumu. | 2.1. Atpažinti pavojingas situacijas namuose ir laikytis saugaus elgesio taisyklių. | 1. Paaiškinti, kokie pavojai ir grėsmės gali kilti namuose. 2. Apibūdinti saugų elgesį namuose iškilus grėsmei ir/ar pavojui. |
| 2.2. Saugiai elgtis su elektros prietaisais ir įrenginiais kieme, gatvėje, nepažįstamoje aplinkoje. | 1. Paaiškinti, kokius pavojus kelia elektros įrenginiai, pastatai, buvimas jų teritorijose. 2. Paaiškinti, kokių veiksmų reikia ir kokių - galima imtis ir kur kreiptis, pastebėjus pavojingą situaciją (nukritusius elektros oro linijos laidus, išplėštas elektros įrangos dureles, vartelius). |
| Puoselėti gamtą kaip saugią aplinką. | 2.3. Laikytis saugaus elgesio gamtoje taisyklių. | 1. Išvardyti gamtoje gresiančius pavojus. 2. Paaiškinti, kokių veiksmų reikia, o kokių - galima imtis ir kur kreiptis, patekus į pavojingą situaciją gamtoje. |
| Jausti pagarbą bet kokios rūšies gyvūnų gyvybei bei atsakomybę už jo ir savo gyvybę, savo ir kitų asmenų sveikatos išsaugojimą bendraujant su gyvūnais. | 2.4. Gerbti, globoti, rūpintis gyvūnais ir atsakingai elgtis su jais. | 1. Žinoti pagrindines gyvūnų teises ir laisves. 2. Apibūdinti tinkamą elgesį su gyvūnais, kuris taptų žmogaus ir gyvūno saugumo pagrindu. 3. Apibūdinti naminio gyvūno šeimininko atsakomybę už naminio gyvūno poelgius, jo ir aplinkinių gerovę. |
| 2.5. Atpažinti pavojingas situacijas ir j ų išvengti bendraujant su bet kokios rūšies gyvūnu. | 1. Apibūdinti pavojus, kurie gali kilti netinkamai bendraujant su gyvūnu ir netinkamai j į prižiūrint. 2. Apibūdinti veiksmus siekiant išvengti pavojų bendraujant su bet kokios rūšies gyvūnu ir veiksmus siekiant išvengti pavojų dėl netinkamos gyvūno priežiūros. 3. Apibūdinti riziką užsikrėsti tarp gyvūnų plintančiomis ligomis bei įvardyti veiksmus, siekiant jos išvengti. |
| 3. Saugi elgsena eismo aplinkoje | | |
| Gerbti kitus eismo dalyvius.  Jausti pareigą rūpintis savo ir aplinkinių saugumu eismo aplinkoje. | 3.1. Stebėti artimąją eismo aplinką ir ją vertinti. | 1. Paaiškinti eismo dalyvių tarpusavio pagarbos svarbą. 2. Įvardyti veiksnius, ribojančius eismo dalyvių saugumą. |
| 3.2. Veikti adekvačiai eismo situacijai. | 1. Apibūdinti savo kaip eismo dalyvio veiksmus, kurie padėtų išvengti neigiamų pasekmių eismo aplinkoje. 2. Paaiškinti, kaip eismo automobilių keliais tvarka nusako dviratininkų eismą ir jo saugumą (pateikti pavyzdžių). |
| 3.3. Tinkamai ir teisingai naudotis eismo saugumą didinančiomis priemonėmis. | 1. Apibūdinti priemones, didinančias eismo saugumą (atšvaitus, saugos diržus, šalmus ir kėdutes). 2. Pademonstruoti, kaip tinkamai ir teisingai jomis naudotis. |
| 4. Saugi elgsena ekstremaliosiose situacijose | | |
| Pasitikėti, kad pagalba bus suteikta. | 4.1. Bendruoju pagalbos telefonu 112 iškviesti pagalbą. | 1. Paaiškinti, kada reikia ir kada negalima skambinti bendruoju pagalbos telefonu 112. 2. Ką reikia žinoti kviečiant pagalbą bendruoju pagalbos telefonu 112. |
| Pasitikėti savo gebėjimais tinkamai pasielgti. | 4.2. Atlikti būtinus veiksmus išgirdus kaukiančią garsinę civilinės saugos sireną. | 4.2.1. Paaiškinti, ką reiškia kaukianti sirena, kokius ir kodėl reikia atlikti veiksmus išgirdus sirenos kauksmą. |
| Suvokti gaisrą kaip gyvybei pavojingą reiškinį.  Jaustis  atsakingam už savo saugumą. | 4.3. Atlikti būtinus veiksmus kilus gaisrui. | 1. Nurodyti galimas gaisro kilimo priežastis. 2. Paaiškinti, kodėl patartina namuose būtinai turėti dūmų jutiklius. 3. Paaiškinti, kodėl negalima nuo gaisro slėptis, kodėl negalima bėgti per dūmus, kaip elgtis užsidegus drabužiams. 4. Paaiškinti, kaip išeiti iš degančio namo. 5. Paaiškinti, kodėl negalima grįžti į degantį namą. |
| Pasirūpinti savo ir kitų saugumu atsiradus elektros srovės nuotėkiui. | 4.4. Tinkamai elgtis atsiradus elektros srovės nuotėkiui. | 4.4.1.Paiškinti, ką galima ir reikia daryti esant elektros nuotėkiui ir ko daryti negalima. |
| Rūpintis saugiu elgesiu gamtos stichijos metu. | 4.5. Adekvačiai elgtis pavojingo gamtinio reiškinio metu. | 1. Nusakyti pagrindinius saugaus elgesio veiksmus iškilus pavojui gamtoje. 2. Paaiškinti, kaip elgtis užkluptam stichijos patalpose ar atvirose erdvėse. 3. Nurodyti, kokių pagrindinių veiksmų būtina imtis dėl gamtos stichijos dingus elektrai. |
| Rūpintis gamta ir savo saugumu. | 4.6. Atpažinti gamtos taršą ir imtis saugumo priemonių. | 1. Paaiškinti, kuo žmogui pavojinga užteršta gamta. 2. Kokių saugumo priemonių imtis esant užterštam orui, vandeniui, žemei. |
| Pasitikėti savimi ir savo gebėjimais  tinkamai  pasielgti.  Vengti  pavojingų vietų. | 4.7. Tinkamai elgtis saugantis pagrobėjų, užpuolikų ir plėšikų. | 1. Paaiškinti, kaip reikia elgtis, kai kalbina nepažįstamas žmogus.   Paaiškinti, kaip reikia kalbėti, kai skambina nepažįstamas žmogus.   1. Paaiškinti, kaip saugiai elgtis gatvėje tamsiu paros metu. 2. Paaiškinti, kaip elgtis užpuolus plėšikui. |
| 5. Pirmoji pagalba | | |
| Padėti sau ir kitiems ištikus nelaimei. | 5.1. Kreiptis pagalbos ištikus nelaimei. | 1. Nurodyti, į ką reikia kreiptis pagalbos ištikus nelaimei mokykloje. 2. Nurodyti, į ką reikia kreiptis pagalbos ištikus nelaimei namie ir kieme, kai nėra suaugusiųjų. 3. Pagal situaciją suformuluoti ir pateikti informaciją skambinant bendruoju pagalbos telefonu. |
| 5.2. Suteikti pirmąją pagalbą įsidrėskus, nusibrozdinus, įsipjovus, nusideginus, kraujuojant iš nosies, užspringus. | 1. Išvardyti pirmosios pagalbos veiksmus įsidrėskus, nusibrozdinus, nusideginus, kraujuojant iš nosies, užspringus. 2. Parodyti sutartinį ženklą užspringus. |
| 5.3. Atpažinti pavojus, kuriuos gali sukelti elektra, ir suteikti pirmąją pagalbą. | 1. Apibūdinti aplinkybes, galinčias sukelti elektros traumas. 2. Išvardyti pirmosios pagalbos veiksmus įvykio vietoje. |

4. Turinio apimtis. 3-4 klasės:

1. Psichologinis pasirengimas grėsmėms ir pavojams. Pavojingas elgesys ir jo pasekmės.

Vietos, kur dažniausiai įvyksta nelaimingi atsitikimai. Aplinkos veiksniai ir nelaimingi atsitikimai. Elgesys, sukeliantis grėsmę saugumui: neišsimiegame, skubame, rizikuojame, būname nedėmesingi, neatsargiai elgiamės su pavojingais daiktais, neatsargiai elgiamės su nepažįstamaisiais, kurie gali turėti kėslų seksualiai išnaudoti ar panaudoti seksualinę prievartą. Kaip išvengti vaikų seksualinio išnaudojimo ir seksualinės prievartos.

1. Saugi elgsena buityje ir gamtoje. Neatsargus elgesys ir nelaimingi atsitikimai. Saugumo

taisyklės likus vienam namuose. Žmonės ir gyvūnai: kuo panašūs, kuo skiriasi norėdami išvengti grėsmės ir pavojaus. Gyvūno šeimininko pareigos, gyvūnų ir aplinkinių saugumo užtikrinimas; žmogaus klaidos, dėl kurių jis nukenčia nuo agresyvaus naminio ar laukinio gyvūno, ir būdai jų išvengti; gyvūno priežiūros klaidos, dėl kurių aplinkiniai gali nukentėti nuo gyvūnų, ir būdai jų išvengti. Gyvūnų gerovė ir deramas elgesys radus sužalotą ar benamį gyvūną ir kur kreiptis nukentėjus nuo gyvūno.

1. Saugi elgsena eismo aplinkoje. Kelio ženklai, eismo dalyviai, saugaus eismo taisyklės. Avarija: kaip iškviesti pagalbą telefonu. Saugaus važiavimo dviračiu taisyklės; kaip prižiūrėti dviratį, kad važiavimas būtų saugus. Kaip išvengti nelaimingų atsitikimų važinėjanti dviračiu. Pavojingas elgesys ir jo pasekmės: neprisisegu saugos diržų; einu per gatvę bet kurioje vietoje; skubu; nežiūriu, kur einu; žaidžiu su degtukais; mėgstu žaisti prie apleistų pastatų; mielai bendrauju su nepažįstamaisiais; rodau triukus važinėdamas dviračiu; žaidžiu su aštriais peiliais; Vietos, kur dažniausiai įvyksta nelaimingi atsitikimai. Aplinkos faktoriai ir nelaimingi atsitikimai: skubantys automobiliai ir šlapi keliai; atviri elektros laidai; nesaugūs elektros prietaisai; aštrūs daiktai, užtaisyti šaunamieji ginklai; plonos medžių šakos; atviri langai.
2. Saugi elgsena ekstremaliosiose situacijose. Tarša ir aplinka: kaip atpažinti taršos šaltinius savo aplinkoje ir pašalinti pasekmes. Kaip teršiama aplinka: šiukšlės, nutekamieji vandenys. Oro užterštumas: kaip kontroliuoti. Vanduo, jo šaltiniai namuose ir gamtoje: švarus vanduo; vandens tarša. Gaisrų priežastys. Kaip apsisaugoti nuo gaisrų. Kaip elgtis užsidegus drabužiams. Kur kreiptis pagalbos kilus gaisrui. Kokius nelaimingus atsitikimus ugnis gali sukelti namuose. Kokią žalą daro gaisras. Kokios dažniausios gaisrų namie priežastys: cigaretės ir degtukai; virtuvė, maisto gaminimas, viryklė; lengvai užsidegantys skysčiai; elektros prietaisai. Kaip išvengti gaisrų namuose. Kaip užkirsti kelią gaisrams gamtoje. Žalingos gaisrų pasekmės.
3. Pirmoji pagalba. Kaip sustabdyti kraujavimą iš nosies. Pirmoji pagalba įsidrėskus, nusibrozdinus, nusideginus, kraujuojant iš nosies, užspringus. Atpažinti pavojus, kuriuos gali sukelti elektra, ir suteikti pirmąją pagalbą nuo jos nukentėjus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021-2022 m. m. ir 2022-2023 m. m. ugdymo plano

2 priedas

DAŽELIO-MOKYKLOS „VAIVORYKŠTĖ“ SVEIKATOS IR LYTIŠKUMO UGDYMO BEI RENGIMO ŠEIMAI

PROGRAMA

1. SKYRIUS

BENDROSIOS NUOSTATOS

1. Sveikatos ir lytiškumo ugdymo bei rengimo šeimai programa (toliau - Programa) nustato sveikatos ir lytiškumo ugdymo bei rengimo šeimai tikslus, uždavinius, sritis, įgyvendinimą, aplinką.
2. Programos paskirtis - užtikrinti sėkmingą vaiko sveikatos ir lytiškumo ugdymą bei rengimą šeimai mokykloje, prisidėti prie vaiko dvasinės, fizinės, psichinės, socialinės gerovės ir sėkmingo funkcionavimo darbo, tarpasmeninių santykių ir šeimos srityse.
3. Sveikatos ir lytiškumo ugdymo bei pasirengimo šeimai gebėjimai, vertybinės nuostatos, žinios ir supratimas yra asmenybės bendrosios kompetencijos dalis.
4. SKYRIUS

SVEIKATOS IR LYTIŠKUMO UGDYMO BEI RENGIMO ŠEIMAI PRINCIPAI, TIKSLAS, SIEKIAI, UŽDAVINIAI IR SRITYS

1. Programa įgyvendinama, vadovaujantis šiais ugdymo principais:
   1. Integralumo - žmogaus sveikata ir lytiškumas suprantami kaip apimantys asmens fizinius (biologinius), psichikos, dvasinius ir socialinius sandus ir yra žmogaus tapatybę formuojantys veiksniai.
   2. Prieinamumo - pateikiamos žinios ir mokslu grįsti faktai, ugdomi gebėjimai ir vertybinės nuostatos turi atitikti asmens amžiaus tarpsnio ypatumus.
   3. Personalizavimo - kiekvienas asmuo yra unikalus, turintis nelygstamą vertę ir nepakartojamas, todėl atsižvelgiama į kiekvieno vaiko individualias savybes, poreikius, interesus, turimą patirtį, asmeninę brandą, socialinę kultūrinę aplinką.
   4. Kontekstualumo - sveikatos ir lytiškumo ugdymas glaudžiai siejamas su artimiausia vaiko aplinka, socialiniais kultūriniais jos pokyčiais; siekiama, kad vaiko ugdymo patirtys jam būtų prasmingos ir aktualios.
   5. Pagarbos žmogui ir lyčių lygiavertiškumo - ugdymas grindžiamas žmogaus teisėmis, humanistinėmis vertybėmis, asmens unikalumo samprata, pagarba žmogaus gyvybei.
   6. Sąveikos - ugdymas grindžiamas visų ugdymo proceso dalyvių - vaiko, tėvų (globėjų, rūpintojų), mokytojų ir kitų asmenų, dalyvaujančių sveikatos, lytiškumo ir rengimo šeimai ugdyme, sąveika (keičiantis informacija, nuomonėmis, įžvalgomis vaikų sveikatos, lytiškumo ugdymo, tarpasmeninių santykių, rengimosi šeimai klausimais), tėvų (globėjų, rūpintojų) svarbaus vaidmens pripažinimu.
   7. Diskretiškumo (santūrumo) - nė vienas asmuo neturi būti raginamas ir verčiamas daryti tai, kas peržengtų jo drovumo ir privatumo ribas; pagal poreikį atskiros temos aptariamos atskirai su berniukais ir mergaitėmis arba individualiai.
2. Programos tikslas - padėti mokiniams įgyti visumines sveikatos ir lytiškumo sampratas, išsiugdyti sveikatai naudingus gebėjimus, įpročius, atsakomybę už savo ir kitų sveikatą, paskatinti juos rinktis sveiką gyvenimo būdą, ugdyti gebėjimą kurti ir palaikyti darnius ir brandžius tarpasmeninius santykius.
3. Programos siekiai:
   1. Sveikatos ugdymo siekis - sveika asmens gyvensena.
   2. Lytiškumo ugdymo siekis - savo prigimtinio lytinio tapatumo suvokimas, atsakingas lytinis elgesys, reiškiantis gebėjimą valingai ir motyvuotai pasirinkti sau ir kitam asmeniui saugiausią (fizine ir psichine prasme) lytinį elgesį, apimantį pagarbą sau ir kitam asmeniui, rizikingo lytinio elgesio pasekmių suvokimą.
   3. Rengimo šeimai siekis - gebėjimas kurti ir palaikyti tarpasmeninius santykius, sudarančius prielaidas brandžiai draugystei ir meilei, santuokai sudaryti, darniai šeimai sukurti.
4. Programos uždaviniai yra pasiekti, kad mokiniai:
   1. žinotų ir suprastų:
      1. sveikatą ir lytiškumą kaip dvasinio prado persmelktą psichikos, fizinės, socialinės sričių, glaudžiai tarpusavyje susijusių, visumą;
      2. pagrindinius sveikos gyvensenos ir darnių tarpasmeninių santykių kūrimo ir palaikymo principus;
      3. fizinio aktyvumo, sveikos mitybos, veiklos ir poilsio derinimo, asmens ir aplinkos švaros svarbą sveikatai ir gyvenimo kokybei;
      4. pozityvaus, konstruktyvaus mąstymo, savivertės, emocijų ir jausmų pusiausvyros, minčių ir vaizduotės higienos reikšmę savo ir kitų sveikatai;
      5. įvairių formų smurto ir išnaudojimo;
      6. socialinių veiksnių, tarpasmeninių santykių, lyčių lygiavertiškumo, atsakingo pasirinkimo, tarpusavio pagarbos ir paramos vienas kitam esmę ir svarbą sveikatai, lytiškumo raiškai, santuokos sudarymui, šeimos kūrimui, darniam gyvenimui šeimoje;
      7. šeimos, santuokos vaidmenį asmens ir visuomenės gyvenime;
   2. gebėtų:
      1. teigiamai vertinti save ir savo kūno pokyčius, pozityviai, konstruktyviai mąstyti, atpažinti ir išreikšti savo jausmus bei poreikius, priimti optimalius sprendimus savo, artimųjų, bendruomenės sveikatai, darniems tarpasmeniniams santykiams ir gerovei kurti;
      2. mankštintis ir praktikuoti įvairias kitas fizinio aktyvumo formas, sveikai maitintis, laikytis darbo ir poilsio ritmo, asmens ir aplinkos švaros;
      3. surasti, atrinkti ir pritaikyti patikimą informaciją, priemones ir paslaugas sveikatai saugoti bei stiprinti;
      4. kritiškai vertinti šeimos, bendraamžių, medijų, technologijų, kultūros, ideologijų, religijų įtaką lytiškumo raiškai, sveikai gyvensenai ir rengimuisi santuokai bei šeimai, atsispirti neigiamam socialiniam spaudimui;
   3. ugdytųsi vertybines nuostatas:
      1. gerbti žmogaus gyvybę nuo jos pradėjimo iki natūralios mirties;
      2. vertinti sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę;
      3. gerbti ir pripažinti savo bei kito asmens orumą;
5. Sveikatos ir lytiškumo ugdymo(si) bei rengimo šeimai sritys:
   1. sveikatos, sveikos gyvensenos ir šeimos sampratos;
   2. fizinė sveikata: fizinis aktyvumas, sveika mityba, veikla ir poilsis, asmens ir aplinkos švara, lytinis brendimas;
   3. psichikos sveikata: savivertė, emocijos ir jausmai, savitvarda, pozityvus, konstruktyvus mąstymas ir saviraiška.
6. SKYRIUS

PROGRAMOS ĮGYVENDINIMAS IR UGDYMO GAIRĖS

1. Planuodama Programos įgyvendinimą, mokykla derina integracinius dalykų ryšius, formalųjį ir neformalųjį švietimą. Mokykla teikia psichologinę, socialinę pedagoginę pagalbą, jei mokykloje įvyksta nelaimė ar ištinka krizė, informuoja, kur gauti pagalbą už mokyklos ribų, kai reikia spręsti fizinės, psichikos ar socialinės sveikatos problemas.
   1. Programa įgyvendinama pradiniame ugdyme: sveikatos ir lytiškumo ugdymas bei rengimas šeimai integruojamas į kitų dalykų programų turinį ir neformalųjį švietimą;
2. Įgyvendinant Programą laikomasi šių ugdymo gairių ir nuostatų:
   1. sveikatai ir šeimai svarbios vertybinės nuostatos kuriamos tėvų (globėjų, rūpintojų) ir mokytojų žodžiais ir veiksmais, tėvų (globėjų, rūpintojų), mokinių tarpusavio, mokinių ir mokytojų bei tėvų (globėjų, rūpintojų) ir mokytojo tarpusavio santykiais, mokyklos aplinka ir etosu, visuomenės kultūra;
   2. sveikatos ir lytiškumo ugdymo bei rengimosi šeimai gebėjimai ugdomi aktyviu vaikų dalyvavimu patrauklioje, amžiaus tarpsnio ypatumus, vaikų poreikius ir interesus atitinkančioje projektinėje veikloje, renginiuose, ekskursijose, žaidimuose ir taip toliau;
3. Siekiant Programos tikslų, neleistina:
   1. teikti nepilnamečių psichikos ar fizinei sveikatai, fiziniam, protiniam, dvasiniam ar doroviniam vystymuisi žalingą informaciją;
   2. teikti klaidinančią, tendencingą, vienpusę informaciją;
   3. diskriminuoti asmenį dėl jo, jo tėvų (globėjų, rūpintojų) šeiminio ar kitokio statuso, lytinės orientacijos ir ( ar) jos nepriėmimo, lytinės tapatybės;
   4. vykdyti kitas neigiamą poveikį sveikatai galinčias sukelti veiklas.
4. Veiksmingiausiai sveikatą ir pasirengimą šeimai ugdo šie aktyviojo mokymo(si) metodai: diskusijos, vaidinimai ar situacijų modeliavimas, konkrečių sėkmės istorijų analizė, didaktiniai žaidimai, mankštinimasis ir kitų sveikatai skirtų pratimų atlikimas.
5. SKYRIUS

SVEIKATOS IR LYTIŠKUMO UGDYMO BEI RENGIMO ŠEIMAI APLINKA

1. Ugdymo(si) aplinka skatina mokinius laikytis sveikatai palankaus elgesio - būti fiziškai aktyviems, pozityviai mąstyti, kurti ir palaikyti draugiškus, darnius santykius su kitais ir panašiai.
2. Sveikatos ir lytiškumo ugdymui bei (pasi)rengimui šeimai svarbu, kad kiekvienas mokyklos bendruomenės narys galėtų išreikšti save, dalytis savo patirtimi, emocijomis ir jausmais, būtų apsaugotas nuo smurto ir patyčių, kad mokytojų, mokytojų ir mokinių bei mokinių tarpusavio santykiai būtų geranoriški, draugiški ir pagarbūs.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021-2022 m. m. ir 2022-2023 m. m.

ugdymo plano

3 priedas

**VILNIAUS DARŽELIO-MOKYKLOS „VAIVORYKŠTĖ“**

**PATYČIŲ PREVENCIJOS VYKDYMO**

**TVARKOS APRAŠAS**

**I. BENDROSIOS NUOSTATOS**

1. Patyčių prevencijos ir intervencijos vykdymo darželyje-mokykloje tvarkos aprašo (toliau – tvarkos aprašas) paskirtis – padėti užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.

2. Tvarkos aprašas nustato patyčių stebėsenos, prevencijos ir intervencijos vykdymą darželyje-mokykloje.

3. Patyčių prevencijos ir intervencijos vykdymo tvarką (toliau – tvarkos aprašas), papildo darželio-mokyklos vidaus veiklos ir kitus dokumentus, padedančius užtikrinti tinkamą patyčių prevencijos ir intervencijos įgyvendinimą mokykloje.

4. Tvarkos aprašas remiasi šiais principais:

4.1. į patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

4.2. kiekvienas darželio-mokyklos administracijos atstovas, mokytojas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;

4.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų.

5. Visi darželio-mokyklos bendruomenės nariai (mokiniai, administracijos atstovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) turi būti supažindinti su mokyklos patyčių prevencijos ir intervencijos vykdymo tvarka, ją įgyvendinančiais dokumentais ir patvirtinti tai savo parašu.

6. Tvarkos apraše vartojamos sąvokos:

6.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

6.1.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

6.1.2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;

6.1.3. socialinės patyčios: socialinė izoliacija arba tyčinė atskirtis, gandų skleidimas ir kt.;

6.1.4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt.

6.2. patyčias patiriantis vaikas – mokinys, iš kurio yra tyčiojamasi;

6.3. besityčiojantysis – mokinys ar suaugęs, inicijuojantis patyčias ir/ar prisidedantis prie jų;

6.4. patyčias patiriantis suaugęs – administracijos atstovas, mokytojas, švietimo pagalbos specialistas ar kitas darbuotojas, iš kurio tyčiojasi mokinys (-iai);

6.5. patyčių stebėtojas – mokinys, matantis ar žinantis apie patyčias;

6.6. patyčių prevencija – veikla, skirta patyčių rizikai mažinti imantis mokyklos bendruomenės narių (vaikų, administracijos atstovų, mokytojų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių;

6.7. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant mokinių tėvus (globėjus, rūpintojus);

6.8. patyčių prevencijos ir intervencijos stebėsena – patyčių situacijos darželyje-mokykloje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas.

7. Tvarkos aprašas parengtas vadovaujantis Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, kitais įstatymų įgyvendinamaisiais teisės aktais.

**II. PATYČIŲ STEBĖSENA IR PREVENCIJA DARŽELYJE-MOKYKLOJE**

8. Patyčių prevencija ir intervencija yra svarbi darželio-mokyklos veiklos dalis, kurios planavimu, organizavimu ir stebėsena rūpinasi darželio-mokyklos vadovas, vaiko gerovės komisijos nariai, klasių vadovai ar kuratoriai, o ją vykdo visi darželio-mokyklos bendruomenės nariai.

9. Darželio-mokyklos vadovas yra atsakingas už tvarkos aprašo parengimą ir vykdymą, už stebėsenos rezultatais paremto kasmetinio darželio-mokyklos patyčių prevencijos priemonių plano parengimą, pristatymą darželio-mokyklos bendruomenei ir vykdymą.

10. Patyčių prevencijos ir intervencijos vykdymo tvarkos įgyvendinimą koordinuoja ne mažiau kaip trys atsakingi asmenys. Darželio-mokyklos vadovas jais paskiria vaiko gerovės komisijos narius ir/ar kitus asmenis ir patvirtina tvarkos apraše, kurie kasmet:

10.1. inicijuoja anoniminę vaikų apklausą ir apibendrina jos rezultatus;

10.2. surenka apibendrintus duomenis iš klasių vadovų ar kuratorių dėl darželio-mokyklos fiksuotų pranešimų apie patyčias ir atlieka jų analizę (ne rečiau kaip kartą per pusmetį);

10.3. remiantis apklausos ir pranešimų apie patyčias analizės duomenimis rengia patyčių prevencijos ir intervencijos priemonių planą;

10.4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;

10.5. teikia siūlymus darželio-mokyklos vadovui dėl patyčių prevencijos ir intervencijos priemonių įgyvendinimo darželyje-mokykloje, darželio-mokyklos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

10.6. teikia siūlymus darželio-mokyklos vadovui dėl tvarkos aprašo tobulinimo;

10.7. atlieka kitus darželio-mokyklos patyčių prevencijos ir intervencijos vykdymo tvarkoje numatytus veiksmus.

11. Klasės vadovai kasmet išanalizuoja ir apibendrina turimus pranešimus apie patyčias, informuoja vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

**III. PATYČIŲ INTERVENCIJA DARŽELYJE-MOKYKLOJE**

12. Visais įtariamų ir realių patyčių atvejais kiekvienas darželio-mokyklos administracijos atstovas, mokytojas ar švietimo pagalbos specialistas, kitas darbuotojas reaguodamas:

12.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus;

12.2. primena mokiniui, kuris tyčiojasi, darželio-mokyklos nuostatas ir elgesio taisykles;

12.3. esant pagalbos mokinio sveikatai ir gyvybei reikalingumui, kreipiasi į pagalbą galinčius suteikti asmenis (tėvus (globėjus, rūpintojus) ar darželio-mokyklos darbuotojus) ar institucijas (pvz., policija, greitoji pagalba);

12.4. informuoja klasės vadovą apie įtariamas ir/ar įvykusias patyčias;

12.5. atlieka kitus tvarkos apraše numatytus veiksmus.

13. Darželio-mokyklos administracijos atstovo, mokytojo, švietimo pagalbos specialisto ar kito darbuotojo veiksmai įtarus ir/ar pastebėjus elektronines patyčias ar gavus apie jas pranešimą:

13.1 išsaugo vykstančių elektroninių patyčių įrodymus ir nedelsiant imasi visų reikiamų priemonių elektroninėms patyčioms sustabdyti;

13.2. įvertina grėsmę mokiniui, jo sveikatai ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ar darželio-mokyklos darbuotojus) ar institucijas (pvz., policija, greitoji pagalba);

13.3. surenka informaciją apie besityčiojančių tapatybę, dalyvių skaičių ir kitus galimai svarbius faktus;

13.4. informuoja klasės vadovą apie elektronines patyčias ir pateikia įrodymus (išsaugotą informaciją);

13.5. atlieka kitus tvarkos apraše numatytus veiksmus.

14. Klasės vadovas gavęs informaciją apie įtariamas ir/ar įvykusias patyčias:

14.1. užpildo pranešimo apie patyčias formą;

14.2. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose;

14.3. atlieka kitus tvarkos apraše numatytus veiksmus.

15. Klasės vadovas nesiliaujant patyčioms ar esant sudėtingesniam patyčių atvejui kreipiasi į mokyklos vaiko gerovės komisiją ar konkrečius tvarkos apraše nurodytus asmenis ir perduoda surinktus faktus apie netinkamą elgesį.

16. Darželio-mokyklos vaiko gerovės komisija įvertinusi turimą informaciją:

16.1 numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus) esant poreikiui koreguoja veiksmų planą;

16.2. informuoja mokyklos vadovą apie esamą situaciją;

16.3 atlieka kitus mokyklos tvarkos apraše numatytus veiksmus.

17. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo asmuo pastebėjęs ir/ar įtaręs patyčias turėtų informuoti mokyklos vadovą, kuris imasi tvarkos apraše ar kituose mokyklos dokumentuose numatytų veiksmų.

18. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio asmuo pastebėjęs ir/ar įtaręs patyčias turėtų informuoti mokyklos vadovą, kuris imasi mokyklos tvarkos apraše ar kituose mokyklos dokumentuose numatytų veiksmų.

19. Mokyklos vadovas, sužinojęs apie mokyklos darbuotojo patiriamas patyčias arba mokyklos darbuotojo tyčiojimąsi, privalo nedelsiant imtis priemonių, numatytų tvarkos apraše.

20. Kitiems patyčių dalyviams pagal individualius poreikius darželyje-mokykloje teikiama švietimo pagalbos specialistų ar pedagogų pagalba.

**IV. BAIGIAMOSIOS NUOSTATOS**

21. Visi dokumentai, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021-2022 m. m. ir 2022-2023 m. m. ugdymo plano

4 priedas

**ALKOHOLIO, TABAKO IR KITŲ PSICHIKĄ VEIKIANČIŲ MEDŽIAGŲ VARTOJIMO**

**PREVENCIJOS PROGRAMA**

Programos tikslas – ugdyti asmenį, motyvuotą sveikai gyventi, nevartojantį alkoholio, tabako ir kitų psichiką veikiančių medžiagų.

1. Programos uždaviniai:

1.1. siekti, kad ugdytiniai suprastų neigiamą alkoholio, tabako ir kitų psichiką veikiančių medžiagų vartojimo poveikį žmogaus sveikatai ir visuomenei;

1.2. skatinti sveiko, turiningo gyvenimo nuostatų ir įgūdžių ugdymąsi;

1.3. ugdyti gebėjimus, skatinančius atsisakyti alkoholio, tabako ir kitų psichiką veikiančių medžiagų, kad prireikus kreiptųsi pagalbos ir konstruktyviai spręstų problemas;

1.4. ugdyti kritinį mąstymą, atsakomybę už savo veiksmus ir elgesį;

1.5. suteikti informacijos apie prevencinės, medicininės, psichologinės, socialinės, teisinės pagalbos galimybes ir institucijas, formuoti ugdytinių gebėjimą, skatinantį kreiptis pagalbos.

2. Programa integruojama į dalykų pamokas pagal bendrąsias programas ir išsilavinimo standartus, klasės valandėles, popamokinę ir projektų veiklą, organizuojamus renginius:

2.1. 1-4 klasėse ne mažiau kaip 5 val. per metus.

|  |  |  |  |  |  |
| --- | --- | --- | --- | --- | --- |
| **UŽDAVINIAI:**  1. Plėsti mokinių supratimą apie sveikatą ir jos tausojimą, vaistų, buitinių cheminių medžiagų, rūkymo ir alkoholinių gėrimų poveikį sveikatai.  2. Ugdyti gebėjimus elgtis saugiai ir atsakingai: galvoti apie poelgių pasekmes, vengti pavojingų medžiagų ir situacijų, atsispirti smalsumui ar kitų siūlymams pabandyti rūkyti ar vartoti alkoholį.  3. Skatinti nuostatas sveikai gyventi, elgtis drausmingai ir laikytis taisyklių, vengti ir netoleruoti žalingų įpročių. | | | | | |
| **Tema** | **Pasiekimai** | **Žinios** | **Gebėjimai/įgūdžiai** | **Vertybinės nuostatos/požiūris** | |
| **Vaistai** | Geba paaiškinti, kaip gyventi sveikai.  Numato, kokiais atvejais nedelsiant reikia kreiptis į gydytoją.  Žino, kad vaistus galima imti tik iš tėvų, gydytojų ir/ar kitų sveikatos priežiūros specialistų. | Vaistų poveikis organizmui.  Kaip stiprinti organizmą ir išvengti ligų. | Ugdomi gebėjimai suprasti savo būseną, savijautą ir kreiptis pagalbos į suaugusiuosius, kai jaučiasi blogai. | Ugdoma nuostata sveikai gyventi ir elgtis atsakingai su vaistais, augalais, grybais. | |
| **Buitinės cheminės medžiagos** | Žino, kad buityje naudojamos cheminės medžiagos ne tik teikia naudą, bet ir kenkia žmogaus sveikatai.  Numato, kokie pavojai gali ištikti netinkamai naudojant chemines medžiagas buityje. | Netinkamai naudojamų cheminių medžiagų poveikis sveikatai.  Įspėjamieji ženklai ant buitinių cheminių medžiagų.  Elgsena nesaugiai panaudojus buitines chemines medžiagas. | Ugdomi gebėjimai saugiai naudotis cheminėmis priemonėmis buityje ir kreiptis pagalbos, neatsargiai pasinaudojus buitinėmis cheminėmis medžiagomis. | Ugdoma nuostata laikytis higienos buityje ir atsargiai elgtis su buitinėmis cheminėmis medžiagomis. | |
| **Tabakas** | Laikosi mokinio elgesio ir mokyklos taisyklių.  Supranta, kokią žalą ir kokias problemas (sveikatos, finansines ir kt.) kelia rūkymas.  Rūpinasi savo sveikata ir saugia aplinka.  Paaiškina, kodėl negalima rūkyti, net jei kas nors ir pasiūlytų.  Susipažinęs su Tabako kontrolės įstatymo nuostatomis, reglamentuojančiomis nepilnamečių tabako gaminių įsigijimą ir vartojimą. | Rūkymo žala vaiko ir suaugusiojo organizmui ir jo aplinkai.  Mokyklos ir viešosios tvarkos taisyklės, draudimai pirkti tabako gaminius ir rūkyti vaikams iki 18 metų.  Pavojus, kylantis dėl nerūpestingai numestų ar pakeltų nuorūkų. | Ugdomas gebėjimas diskutuoti apie rūkymo žalą.  Mokomasi saugotis pasyvaus rūkymo ir gebėti atsispirti siūlymams parūkyti. | | Formuojamas neigiamas požiūris į rūkymą. | |
| **Alkoholis** | Paaiškina alkoholio vartojimo žalą asmeniui ir bendruomenei.  Supranta, kad vaikai nėra atsakingi už tai, jei jų tėvai vartoja alkoholį.  Vengia rizikingų situacijų, kurios gali kilti dėl alkoholio vartojimo (pvz., važiuoti su išgėrusiais asmenimis, būti išgėrusiųjų draugijoje).  Susipažinęs su Alkoholio kontrolės įstatymo nuostatomis, reglamentuojančiomis nepilnamečių alkoholinių gėrimų įsigijimą ir vartojimą. | Neigiamas alkoholio poveikis sveikatai.  Priežastys, skatinančios vartoti alkoholinius gėrimus.  Alkoholio vartojimas šeimoje.  Draudimai pirkti ir vartoti alkoholinius gėrimus (vaikams iki 18 metų, suaugusiesiems – viešosiose vietose). | Diskutuojant padedama suprasti alkoholio žalą vartojimo priežastis ir ugdomas gebėjimas atsisakyti, jei siūloma paragauti alkoholinių gėrimų.  Skatinama nebijoti ir kreiptis pagalbos, jei šeimoje kyla problemų dėl alkoholinių gėrimų vartojimo. | | Formuojamas neigiamas požiūris į alkoholinių gėrimų vartojimą.  Stiprinama nuostata nevartoti alkoholinių gėrimų. | |

2021-2022 m. m. ir 2022-2023 m. m.

ugdymo plano

5 priedas

**Vilniaus DARŽELIO- mokyklos „VAIVORYKŠTĖ ” mokinių pažangos ir pasiekimų vertinimo**

**tvarkos aprašas**

**i. Bendrosios nuostatos**

1. Vilniaus darželio-mokyklos „Vaivorykštė” (toliau Mokyklos) mokinių pažangos ir pasiekimų vertinimo tvarkos aprašas (toliau Tvarkos aprašas) reglamentuoja mokinių mokymosi pažangos ir pasiekimų vertinimą, įsivertinimą, kontrolinių darbų krūvius ir tvarką, tėvų (globėjų, rūpintojų) informavimą apie mokinių mokymosi sėkmingumą ir pažangą.

2. Tvarkos apraše aptariami vertinimo tikslai ir uždaviniai, nuostatos ir principai, vertinimas ugdymo procese ir baigus pradinio ugdymo programą.

3. Mokyklos Mokinių pažangos ir pasiekimų vertinimo tvarkos aprašas parengtas vadovaujantis Bendrosiomis programomis, Mokinių pažangos ir pasiekimų vertinimo samprata (patvirtinta Lietuvos Respublikos švietimo ir mokslo ministro 2004 m. vasario 25 d. įsakymu Nr. ISAK 256), Nuosekliojo mokymosi pagal bendrojo ugdymo programas tvarkos aprašu (patvirtintu Lietuvos Respublikos švietimo ir mokslo ministro 2012 m. gegužės 8 d. įsakymu Nr. V - 766), Pradinio ugdymo programos aprašu (patvirtintu Lietuvos Respublikos švietimo ir mokslo ministro 2011 m. liepos 21 d. įsakymu Nr. V - 1392), 2013 - 2015 mokslo metų pradinio ugdymo bendruoju ugdymo planu (patvirtintu Lietuvos Respublikos švietimo ir mokslo ministro 2011 m. birželio 7 d. įsakymu Nr. V - 1017.5.5), Lietuvos higienos norma HN 21:2010 " Mokykla vykdanti bendrojo ugdymo programas. Bendrieji sveikatos saugos reikalavimai" (patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V - 773), Pradinių klasių mokinių pažangos ir pasiekimų vertinimo rekomendacijomis (patvirtintomis Vilniaus miesto savivaldybės Švietimo, kultūros ir sporto departamento Švietimo skyriaus vedėjo 2012 m. kovo 12 d. įsakymu Nr. A15-610(2.1.4-KS1), mokyklos administracijos, mokytojų, mokinių ir jų tėvų (globėjų, rūpintojų) susitarimais.

4. Vertinime naudojamos sąvokos:

**Vertinimas** – nuolatinis informacijos apie mokinio mokymosi pažangą ir pasiekimus kaupimo, interpretavimo ir apibendrinimo procesas.

**Įvertinimas** – vertinimo proceso rezultatas, konkretus sprendimas apie mokinio pasiekimus ir padarytą pažangą.

**Įsivertinimas** – paties mokinio daromi sprendimai apie daromą pažangą bei pasiekimus.

**Vertinimo informacija** – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas).

**Individualios pažangos (idiografinis) vertinimas** – vertinimo principas, pagal kurį lyginant dabartinius mokinio pasiekimus su ankstesniais stebima daroma pažangą.

**Vertinimo patikimumas** – vertinimo tikrumas (neprieštaringumas), vertinimo rezultatų pastovumas: kai tas pats mokinys tomis pačiomis sąlygomis gauna tokį patį įvertinimą, kai galima patikimai mokinių pasiekimus palyginti tarpusavyje (norminis vertinimas) arba mokinių pasiekimus su nustatytais kriterijais (kriterinis vertinimas).

**Diagnostinis vertinimas** – vertinimas pagal iš anksto aptartus kriterijus siekiant išsiaiškinti mokinio pasiekimus ir padarytą pažangą prieš pradedant tam tikrą etapą, baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant sunkumus.

**Formuojamasis vertinimas** – nuolatinis vertinimas ugdymo proceso metu, kuris padeda numatyti mokymosi perspektyvą, pastiprinti daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti.

**Apibendrinamasis - sumuojamasis - vertinimas** – vertinimas, naudojamas baigus pusmetį, mokslo metus ir pradinio ugdymo programos pabaigoje.

**Norminis vertinimas** – vertinimas, kuris sudaro galimybes palyginti mokinių pasiekimus.

**Kriterinis vertinimas** – vertinimas, kurio pagrindas – tam tikri kriterijai (pvz. standartai), su kuriais lyginami mokinio pasiekimai. Kriterijai siejami su standartu ir turi būti apibrėžiami prieš vertinimą, dėl jų susitariama, jų įsipareigojama laikytis.

**ii. Vertinimo tikslas ir uždaviniai**

5. Vertinimo sistema yra neatskiriama ugdymo proceso dalis. Vertinimo tikslas - padėti mokiniui mokytis ir bręsti kaip asmenybei, pateikti informaciją apie mokinio mokymosi patirtį, pasiekimus ir pažangą; nustatyti mokytojo, mokyklos darbo sėkmę, priimti pagrįstus sprendimus.

6. Vertinimo uždaviniai:

6.1. padėti mokiniui pažinti save, suprasti savo stipriąsias ir silpnąsias puses, įsivertinti savo pasiekimų lygmenį, kelti mokymosi tikslus;

6.2.padėti mokytojui įžvelgti mokinio mokymosi galimybes, nustatyti problemas, diferencijuoti ir individualizuoti darbą, parinkti ugdymo turinį ir metodus;

6.3. suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų ir mokyklos;

6.4. įvertinti mokyklai savo darbo kokybę, planuoti ugdymo turinį ir procesą, suteikti mokinių poreikius atliepiančią pagalbą.

**ii. VERTINIMO SISTEMA**

7. Mokykloje nuo 2015 m. rugsėjo 1 d. bus įdiegtas elektroninis dienynas. Mokytojams sudarytos galimybės glaudžiau ir efektyviau bendradarbiauti su mokinių tėvais, teikti informaciją apie vaiko pasiekimus, daromą pažangą, sunkumus, siūlyti pedagogines rekomendacijas mokymosi sunkumams šalinti.

8. Mokykloje vertinimas suprantamas kaip tikrinimas, pasiekimų fiksavimas, nuolatinio mokymosi skatinimas, pagalba mokantis, veiklos koregavimas, sisteminimas. nuoseklus planavimas, pagalba mokiniui ir tėvams, nes vaiko pasiekimais ir sėkme mokykloje ypatingai domisi pradinių klasių mokinių tėvai. Vertinimas skirtas padėti mokiniui sėkmingai mokytis, tobulėti, bręsti.

9. Nutarta visiems pradinių klasių mokiniams suteikti elektroninio dienyno prisijungimo vardus, kad jie galėtų stebėti savo pasiekimus, komunikuoti su klasės vadovu.

10. Mokytojai, atsižvelgdami į klasės lygį, vaikų galimybes, parengia ilgalaikius dalykų planus ir kriterijus, ko bus siekiama per vienerius mokslo metus (mokinių pasiekimai pagal Bendrąsias pradinio ugdymo programas). Mokytojas planuoja mokinių ugdymosi pasiekimus ir vertinimą remdamasis šia nustatyta tvarka.

11. Mokytojai su vertinimo kriterijais supažindina tėvus susirinkime mokslo metų pradžioje.

**IV. Vertinimo nuostatos ir principai**

12. Vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais mokinio poreikiais. Vertinama tai, kas buvo numatyta pasiekti ugdymo procese: mokinių žinios ir supratimas, bendrieji ir dalyko gebėjimai, vertybinės nuostatos, jo noras mokytis, individualios pastangos ir daroma pažanga.

13. Vertinimas skirtas padėti mokytis – mokinys laiku gauna grįžtamąją informaciją apie savo mokymosi patirtį, pasiekimus ir pažangą, jis mokosi vertinti ir įsivertinti.

14. Vertinama individuali mokinio pažanga (idiografinis vertinimas) – dabartiniai pasiekimai lyginami su ankstesniais. Mokinių pasiekimų tarpusavyje nelyginami.

15. Vertinimas pozityvus ir konstruktyvus – vertinama tai, ką mokinys jau išmoko, nurodomos spragos ir padedama jas ištaisyti.

16. Vertinimas atviras ir skaidrus – mokiniai su tėvais informuojami apie vertinimo kriterijus ir procedūras.

17. Vertinimas objektyvus ir veiksmingas – siekiama kuo didesnio vertinimo patikimumo; remiamasi Bendrosiomis programomis, naudojami įvairūs vertinimo informacijos šaltiniai, taikomos modernios vertinimo metodikos.

18. 1 klasės mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus.

**V. MOKINIŲ PASIEKIMŲ IR PAŽANGOS VERTINIMO fiksavimas**

19. Pažangos ir pasiekimų vertinimas pamokose:

19.1. mokykloje mokinių pasiekimai fiksuojami mokinių darbų sąsiuviniuose, visų dalykų pratybų bei testų sąsiuviniuose, elektroniniame dienyne, patikrinamųjų darbų, pusmečio ir metų mokinių pasiekimų ataskaitose;

19.2. pamokose vertinami klasės ir namų (3 - 4 klasėse) darbai, kūrybiniai, projektiniai, kontroliniai darbai, testai, diagnostinės užduotys ir kt.;

19.3. nebūtina kiekvieną dieną vaikui už kasdienį darbą rašyti komentarą, vertinimą;

19.4. po ištaisytu patikrinamuoju rašto darbu parašomas komentaras sąsiuvinyje. Šio komentaro nebūtina perrašyti į elektroninį dienyną. Elektroniniame dienyne nurodomas rezultatas (pvz. surinkti taškai);

19.5. per dieną neturėtų būti atliekamas daugiau nei vienas diagnostinis darbas.

20. Įrašų elektroniniame dienyne ir mokytojų užrašuose fiksavimas:

20.1. elektroniniame dienyne įrašai fiksuojami taip:

20.1.1. jei yra 1 savaitinė pamoka – ne mažiau kaip 4 įvertinimo fiksavimai per pusmetį mokiniui;

20.1.2. jei yra 2-3 savaitinės pamokos – ne mažiau kaip 8 įvertinimo fiksavimai per pusmetį mokiniui;

20.1.3. jei yra 4-5 savaitinės pamokos – ne mažiau kaip 12 įvertinimo fiksavimų per pusmetį mokiniui;

20.1.4. jei yra 7-8 savaitinės pamokos – ne mažiau kaip 16 įvertinimo fiksavimų per pusmetį mokiniui;

20.2. Mokytojai mokinių pasiekimus turėtų fiksuoti savo pasirinktos formos užrašuose. Informaciją tėvams perteikti pokalbio ar individualių konsultacijų metu.

21. Formuojamasis vertinimas:

21.1.formuojamasis vertinimas atliekamas nuolat, ugdymo proceso metu, teikiant mokiniui informaciją (dažniausiai žodžiu, o esant reikalui ir raštu, t. y. parašant trumpą komentarą.) Siekiant skatinti mokinių mokymosi motyvaciją siūloma įklijuoti lipduką į sąsiuvinį (lipdukus mokytojai pasirenka individualiai), dėti antspauduką ar pan.;

21.2. žodiniai - rašytiniai pagyrimai, paskatinimai, komentarai ar pastabos gali būti sakomi ar rašomi atsižvelgiant į įvairius kriterijus. Kriterijai gali būti: mokymo priemonių turėjimas, specialus pasiruošimas pamokai, aktyvus darbas pamokoje, užduoties atlikimas, apklausa žodžiu ir raštu, atsiskaitymas laiku, dalyvavimas renginiuose, konkursuose, olimpiadose, mokėjimas dirbti grupėje, savarankiškumas, kūrybingumas, pagalba draugui, pastangos, saugaus darbo taisyklių laikymasis, pagalba mokytojui i kt.

22. Diagnostinis vertinimas:

22.1. mokiniai pabaigę temą/skyrių rašo diagnostinius patikrinamuosius darbus, testus. Mokiniai apie patikrinamųjų darbų rašymą turi sužinoti prieš 2-3 dienas. Būtina apie tai įrašyti elektroniniame dienyne skiltyje „Atsiskaitomieji darbai“;

22.2. mokinių parašyti diagnostiniai darbai aptariami klasėje, tačiau nekomentuojamas kiekvienas darbas atskirai, o nurodomos esmines klaidos. Aptariant darbus mokytojas turi elgtis etiškai – neįvardinti mokinio, kuris blogiausiai parašė darbą. Aptariamos būdingiausias klaidos ir kaip jos turi būti taisomos. Mokiniai nelyginami tarpusavyje;

22.3. patikrinamieji darbai, testai, savarankiški darbai nevertinami lygiu, taip pat nenaudojami pažymių pakaitalai (raidės, ženklai, simboliai ir pan.). Pusmečio ar mokslo metų baigiamieji darbai taip pat nevertinami lygiu. Ir iš šio galutinio darbo negalima nustatyti mokinio pusmečio dalyko įvertinimo – lygio;

22.4. rekomenduojame patikrinamuosius ir kontrolinius darbus rašyti į atskirus sąsiuvinius arba užduočių lapus, kurie kaupiami aplankuose;

22.5. visi pradinių klasių mokiniai mokslo metų pabaigoje rašo lietuvių ir matematikos mokyklinius patikrinamuosius darbus siekiant įsivertinti ir numatyti pagalbos priemones vasaros darbams ar kitiems mokslo metams. Pagal poreikį rekomenduojama rašyti pasaulio pažinimo ir anglų kalbos mokyklinius patikrinamuosius darbus.

22.6. mokykloje susitarta patikrinamųjų darbų pažangumo kokybę vertinti taip:

22.6.1. diktantų vertinamo lentelė:

|  |  |  |  |  |
| --- | --- | --- | --- | --- |
| **Pasiekimų lygis**  **Klasė** | **Diktantas atitinka aukštesnio lygio reikalavimus** | **Diktantas atitinka pagrindinio lygio reikalavimus** | **Diktantas atitinka patenkinamo lygio reikalavimus** | **Diktantas atitinka nepatenkinamo lygio reikalavimus** |
| 1 - 2 klasė | 0-1 klaidos | 2-5 klaidos | 6-10 klaidos | 11 ir daugiau klaidų |
| 3 - 4 klasė | 0-1 klaidos | 2-5 klaidos | 6-10 klaidos | 11 ir daugiau klaidų |

22.6.2. darbų vertinamų taškais pasiekimų vertinimo lentelė:

|  |  |  |  |  |  |  |
| --- | --- | --- | --- | --- | --- | --- |
| **Taškų skaičius**  **Pasiekimų lygis** | **25 taškai** | **30 taškų** | **35 taškai** | **40 taškų** | **45 taškai** | **50 taškų** |
| Darbas atitinka aukštesnio lygio reikalavimus | 25-23 | 30-27 | 35-31 | 40-35 | 45-40 | 50-44 |
| Darbas atitinka pagrindinio lygio reikalavimus | 22-17 | 26-20 | 30-23 | 34-26 | 39-30 | 43-33 |
| Darbas atitinka patenkinamo lygio reikalavimus | 16-10 | 19-12 | 22-14 | 25-16 | 29-18 | 23-20 |
| Darbas atitinka nepatenkinamo lygio reikalavimus | 9-0 | 11-0 | 13-0 | 15-0 | 17-0 | 19-0 |

22.6.2. jei darbas vertinamas taškais rekomenduojama nurodyti taškus taip, kad jų nebūtų galima konvertuoti į pažymius (pvz.: surinkai 67 taškus iš 100 galimų. Geriau maksimalus taškų skaičius būtų 86 taškai, 53 taškai ar pan.);

22.7. patikrinamųjų darbų analizė ir išvados svarstomos Vaiko gerovės komisijos posėdyje, Mokytojų tarybos arba Metodinės grupės posėdžiuose, pagal galimybes numatomos pagalbos priemonės;

22.8. pirmame pusmetyje stebima, ir aptariama Metodinės grupės arba Mokytojų tarybos posėdyje pirmų klasių mokinių mokymosi ir elgesio adaptacija. Antrame pusmetyje vaikams, turintiems mokymosi ar elgesio sunkumų yra atliekamas asmenybinis ir kognityvinis ištyrimas, kuris padeda įvertinti vaiko sunkumų priežastis bei numatyti pagalbos formas.

23. Apibendrinamasis vertinimas:

23.1. apibendrinamasis vertinimas atliekamas pusmečio pabaigoje, mokslo metų pabaigoje ir pradinio ugdymo programos pabaigoje;

23.2. mokinio pusmečio dalykų vertinimai nustatomi apibendrinant mokinio padarytą pažangą per mokykloje nustatytą ugdymo laikotarpį (pusmetį). Mokytojas visą pusmetį stebi, fiksuoja mokinio pažangą, pasiekimus ir pusmečio gale apibendrina pusmečio rezultatus ir įvertina bei nurodo mokinio pasiekimų lygį (aukštesnysis, pagrindinis, patenkinamas). Mokiniui nepasiekus patenkinamo pasiekimų lygio, įrašoma „nepatenkinamas“;

23.3. elektroniniame dienyne mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (nepatenkinamas, patenkinamas, pagrindinis, aukštesnysis);

23.4. dorinio ugdymo pasiekimai įrašomi atitinkamose dienyno skiltyje, nurodoma padaryta pažanga arba nepadaryta pažanga: „pp“ arba „np“;

23.5. specialiųjų ugdymosi poreikių turinčių mokinių, ugdomų pagal individualizuotą programą bei specialiosios medicininės fizinio pajėgumo grupės mokinių padaryta pažanga arba nepadaryta pažanga fiksuojama atitinkamoje elektroninio dienyno skiltyje, įrašant „ pp“ arba „np“;

23.6. po kiekvieno pusmečio mokytojai mokinių pasiekimų kokybės analizę pateikia mokyklos administracijai, rengiama bendra mokinių pasiekimų ataskaita, lyginama su ankstesniais mokinių pasiekimais, stebimi vaikai, turintys mokymosi sunkumų. Mokinių pusmečių pasiekimų analizė yra aptariama Vaiko gerovės komisijos, Mokytojų tarybos bei Mokyklos tarybos posėdžiuose.

**VI. VERTINIMO CIKLas UGDYMO PROCESE**

24. Planavimas:

24.1. prieš pradedant mokytis mokytojas mokiniams išaiškina, ką jie turi pasiekti ir kaip bus vertinama – t.y. numatomi mokymosi lūkesčiai;

24.2. mokytojas, rengdamas ilgalaikius planus metams, turi numatyti vertinimo formas ir laiką mokinių žinių ir pasiekimų įvertinimui;

24.3. mokytojas, skelbdamas pamokos uždavinį, privalo nurodyti kaip bus siekiama jį įgyvendinti ir kaip bus vertinama.

25. Vertinimas mokant:

25.1. pamokų metu, bendraudamas su mokiniais, mokytojas naudoja formuojamąjį vertinimą, kurio tikslas mokinį padrąsinti, paskatinti, išsakyti konstruktyvias pastabas. Pamokoje stebi mokinių išmokimą ir esant netikslumams jį koreguoja;

25.2. sąsiuviniuose, fiksuodamas mokinių daromą pažangą, pateikdamas konstruktyvias pastabas mokytojas taiko formuojamąjį vertinimą.

25.3. elektroniniame dienyne mokytojas taiko formuojamąjį, kriterinį, apibendrinamąjį vertinimą.

25.4. į vertinimą mokinius reikėtų įtraukti reguliariai. Įsivertinant mokiniui svarbu refleksija arba savo minčių, veiksmų, vertybių ir pan. kritiškas pergalvojimas ir analizavimas, todėl rekomenduojama, kad mokytojai skatintų mokinius:

25.4.1. vesti užrašus/žurnalus apie mokymąsi (dažniausiai baigiantis pamokoms, arba po kokios nors konkrečios pamokos), rašyti pagyrimus, paskatinimus, kritiką;

25.4.2.užrašuose išreikšti pasvarstymus, ką (kiek ir ko) mokiniai išmoko;

25.4.3. pasikeisti su bendraklasiais įspūdžiais apie pasiekimus;

25.4.4. porose pasitikrinti ir įvertinti vienam kito išmokimą;

25.4.5.analizuoti savo klaidas;

25.4.6. užrašuose trumpai nurodyti pažangą;

25.4.7. numatyti, ką dar reikia atlikti (planuoti tolesnius mokymosi žingsnius);

25.4.8. parašyti savo įsivertinimą (mokytojas gali pridėti savo komentarą);

25.4.9. rinkti savo darbus (kurie bus vertinami, yra įvertinti) aplankuose, kuriuose taip pat turėtų būti mokinio nuomonė apie kai kuriuos arba visus aplanke esamus darbus.

25.5. nė vienas mokinys neturi būti verčiamas kalbėti apie savo įsivertinimą.

26. Informacijos apie mokinių pasiekimus pateikimas:

26.1. informacija apie mokinių pasiekimus yra pateikiama tėvams (globėjams, rūpintojams) elektroniniame dienyne, klasės tėvų susirinkimų, individualių konsultacijų metu;

26.2. vertinimo informacija apie mokinio daromą pažangą, problemas pateikiama individualiai, susitarus patogiu laiku mokytojui ir tėvams;

26.3. apibendrinta informacija apie klasės mokinių pasiekimus teikiama administracijai kiekvieno pusmečio pabaigoje.

27. Mokinių pasiekimų įvertinimo objektyvumo nagrinėjimo tvarka:

27.1. tėvai kreipiasi į klasės vadovą dėl neteisingo vaiko pasiekimų įvertinimo;

27.2. klasės vadovas kartu su tėvais raštu kreipiasi į mokyklos administraciją dėl vertinimo objektyvumo nustatymo;

27.3. mokyklos direktorius parašo įsakymą dėl komisijos sudarymo vertinimo objektyvumui nustatyti;

27.4. komisija per tris dienas įvertina ir raštu informuoja tėvus, klasės vadovą ir mokyklos direktorių apie gautas išvadas.

28. Vertinimas baigus programą ar išvykstant į kitą mokyklą:

28.1. baigus pradinio ugdymo programą arba pereinant į kitą mokyklą rengiamas mokyklos patvirtintos formos pradinio ugdymo programos baigimo pasiekimų ir pažangos vertinimo aprašas. Jis perduodamas mokyklai, kurioje mokinys mokysis pagal pagrindinio ugdymo programą.

**VII. Baigiamosios nuostatos**

29. Mokyklos Mokinių pažangos ir pasiekimų vertinimo tvarka bendru sutarimu esant reikalui

gali būti koreguojama ir tobulinama.

PRITARTA

Vilniaus darželio- mokyklos

tarybos 2015 m. birželio mėn. 7 d.

nutarimu (protokolas Nr. TP-2)

2021–2022 ir 2022–2023 mokslo metų pradinio, pagrindinio ir vidurinio ugdymo programų bendrųjų ugdymo planų

6 priedas

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

2. Socialinių įgūdžių ugdymo programa, įgyvendinama mokyklos klasėse, skirtose specialiųjų ugdymosi poreikių turintiems mokiniams, mokiniui rengiama, atsižvelgiant į pedagoginės psichologinės tarnybos rekomendacijas. Kiekvienam vaikui, ugdomam vaikų socializacijos centre, sudaromas individualus ugdymo planas, atsižvelgiant į ugdymo tikslus, mokinio turimą mokymosi patirtį, polinkius, individualius ugdymosi poreikius ir į reikiamą mokymosi pagalbą.

3. Mokykla gali organizuoti specialiųjų klasių, skirtų intelekto sutrikimą turintiems mokiniams, mokinių užimtumą ir per mokinių atostogas, teikti visos dienos ugdymą, organizuoti visos dienos mokyklą. Aukštesniųjų klasių mokiniai savanoriai, vykdantys socialinės veiklos programas, gali padėti mokytojui organizuoti šią veiklą.

4. Mokiniui, besimokančiam bendrosios paskirties klasėje, vietoje kurios nors ugdymo srities dalykų mokykla gali siūlyti integruotą srities dalyką ar įvairių ugdymo sričių integruotų mokslų pamokas.

5. Dalykus, pradedamus konkrečioje ugdymo programoje, mokykla gali pradėti įgyvendinti vėliau, nei nustatyta 2021–2022 ir 2022–2023 mokslo metų pagrindinio ir vidurinio ugdymo programų bendrųjų ugdymo planų (toliau – Bendrieji ugdymo planai) 36, 109, 129 punktuose.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

6. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Bendrųjų ugdymo planų 36 punktu arba ugdymą organizuojant pagal veiklos sritis ir joms skiriamą pamokų skaičių:

|  |  |  |  |
| --- | --- | --- | --- |
| Ugdymo metai,  klasė  Dalykai / veiklos | 1–2 klasėse pamokų skaičius per metus (savaitę) | 3–4 klasėse pamokų skaičius per metus (savaitę) | Pamokų skaičius per 4 ugdymo metus (savaitę) |
| Dorinis ugdymas (tikyba, etika) | 70 (2) | 70 (2) | 140 (4) |
| Komunikacinė veikla arba  kalbos ir bendravimo ugdymas\* | 280–350  (8–10) | 280–350  (8–10) | 560–700  (16–20) |
| Pažintinė veikla | 210–280  (6–8) | 210–280  (6–8) | 420–560  (12–16) |
| Orientacinė veikla | 210 (6) | 210 (6) | 420 (12) |
| Užsienio kalba\*\* | 0–70  (0–2) | 0–70  (0–2) | 0–140  (0–4) |
| Informacinių komunikacinių technologijų ugdymas\*\* | 0–70  (0–2) | 0–70  (0–2) | 0–140  (0–4) |
| Meninė veikla | 140–315  (4–9) | 140–315  (4–9) | 280–630  (8–18) |
| Fizinis ugdymas | 140–315  (4–9) | 140–315  (4–9) | 280–630  (8–18) |
| Pamokos, skirtos mokinių ugdymosi poreikiams tenkinti, specialiajai veiklai organizuoti\*\*\* | 210 (6) | 280 (8) | 490 (14) |
| Privalomas pamokų skaičius mokiniui | 700/700  (20/20) | 700/700  (20/20) | 2 800  (80) |
| Neformalusis vaikų švietimas | 140 (4) | 140 (4) | 280 (8) |

Pastabos:

\* kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams bei kitų komunikacijos sutrikimų turintiems vaikams, naudojantiems alternatyviąją komunikaciją;

\*\* veikla, kurią mokykla gali siūlyti, atsižvelgdama į mokinio galias, turimus išteklius;

\*\*\* specialioji veikla, skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį.

6.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, ugdymo plane reikia skirti specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

6.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

6.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;

6.4. neformalųjį vaikų švietimą galima organizuoti ir per mokinių atostogas (išskyrus vasaros atostogas);

6.5. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

6.6. mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus kiekvienam mokiniui;

6.7. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, mokyklos vaiko gerovės komisijos rekomendacijas, kreipiantis mokytojui, kuris moko vaiką.

2021–2022 ir 2022–2023 mokslo metų pradinio, pagrindinio ir vidurinio ugdymo programų bendrųjų ugdymo planų

7 priedas

**PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra mokyklos ir (ar) gyvenamojoje teritorijoje:

2.1. minus 20 °C ar žemesnė – 1–4 klasių mokiniams;

3. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu);

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuojant nuotoliniu mokymo būdu, mokykla:

4.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

4.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

4.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

4.9. numato mokinių ir jų tėvų (globėjų, rūpintojų) informavimo būdus;

4.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

4.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

4.12. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_